

**"Кеме экипажының ең аз құрамына қойылатын талаптарды белгілеу туралы" Қазақстан Республикасы Үкіметінің 2011 жылғы 28 маусымдағы № 726 қаулысына өзгерістер мен толықтырулар енгізу туралы**

***Күшін жойған***

Қазақстан Республикасы Үкіметінің 2014 жылғы 23 сәуірдегі № 388 қаулысы. Күші жойылды - Қазақстан Республикасы Үкіметінің 2015 жылғы 10 тамыздағы № 624 қаулысымен

      Ескерту. Күші жойылды - ҚР Үкіметінің 10.08.2015 № 624 қаулысымен (алғашқы ресми жарияланған күнінен бастап қолданысқа енгізіледі).

      Қазақстан Республикасының Үкіметі **ҚАУЛЫ ЕТЕДІ:**

      1. «Кеме экипажының ең аз құрамына қойылатын талаптарды белгілеу туралы» Қазақстан Республикасы Үкіметінің 2011 жылғы 28 маусымдағы № 726 қаулысына (Қазақстан Республикасының ПҮАЖ-ы, 2011 ж., № 44, 582-құжат) мынадай өзгерістер мен толықтырулар енгізілсін:

      көрсетілген қаулымен бекітілген Кеме экипажының ең аз құрамына қойылатын талаптарда:

      2-тармақ мынадай редакцияда жазылсын:

      «2. Талаптар Қазақстан Республикасының Теңіз кемелерінің мемлекеттік кеме тізілімінде, бербоут-чартер тізілімінде және халықаралық кеме тізілімінде мемлекеттік тіркеуге жататын өздігінен жүретін кемелерге қолданылады.»;

      3-тармақта:

      5), 7) тармақшалар алынып тасталсын;

      8), 9) тармақшалар мынадай редакцияда жазылсын:

      «8) палубалық команданың қатардағы құрамы;

      9) машиналық команданың қатардағы құрамы.»;

      5-тармақ мынадай редакцияда жазылсын:

      «5. Кеме экипажының саны кеме экипажының ең аз құрамы туралы куәлікте көрсетілгеннен кем болған кезде, мынадай мән-жайлардың бірінің болуын қоспағанда, кеменің теңізге шығуына жол берілмейді:

      1) кеме экипажы мүшесінің қайтыс болуы;

      2) кеме экипажы мүшесінің кемеден тыс емдеуді талап ететін ауруы немесе жарақаты;

      3) «Сауда мақсатында теңізде жүзу туралы» 2002 жылғы 17 қаңтардағы Қазақстан Республикасының Заңы 27-бабының 1-тармағында көрсетілген жағдайларда кеме экипажы мүшесінің репатриациясы;

      4) экипаж мүшесінің рейске шығуға объективті мүмкіндігінің болмауы (құқық қорғау органдарының ұстауы, хабар-ошарсыз жоғалып кетуі, кеменің рейске тағайындалған шығу уақытына қарай кемеге оралмауы, құжаттарды жоғалтуы).»;

      мынадай мазмұндағы 5-1-тармақпен толықтырылсын:

      «5-1. Кеме экипажының ең аз құрамы туралы куәлікте көрсетілгендердің қатарынан кеме экипажының бір мүшесі болмаған кезде осы Талаптардың 5-тармағында көрсетілген мән-жайлар кезінде теңіз портының капитаны кемеге осы Талаптарға 3-қосымшаға сәйкес ерекше жағдай туралы куәлік береді.

      Ерекше жағдай туралы куәлікті алу үшін кеме капитаны кеменің рейске алғашқы тағайындалған шығу сәтінен кейін 4 сағат еткен соң кеме иесімен келісу бойынша теңіз портының капитанына мыналарды көрсетіп, еркін нысанда өтініш береді:

      1) кеменің атауы, шақыру сигналы, жалпы сыйымдылығы, Халықаралық Теңіз Ұйымының (ІМО) нөмірі;

      2) кеме экипажының келмей қалған мүшесінің лауазымы;

      3) кеме экипажы мүшесінің келмей қалу себебі;

      4) кеме экипажының келмей қалған мүшесінің лауазымдық міндеттерін кеме экипажының басқа мүшелері арасында қайта бөлу;

      5) кеме экипажының келмей қалған мүшесін қоспағанда, кеме экипажы мүшелерінің саны;

      6) кеменің порттан шығу күні;

      7) кеменің алдағы рейсінің егжей-тегжейі.

      Теңіз портының капитаны өтініш берілген сәттен бастап 20 сағаттан кешіктірмейтін мерзімде кеме капитанына ерекше жағдай туралы куәлікті береді.

      Ерекше жағдай туралы куәлік берілген сәттен бастап 10 жұмыс күнінен аспайтын мерзімге беріледі.

      Кеме экипажының келмей қалған мүшесінің міндеттерін қайта бөлу экипаж мүшелерінің вахта қызметін атқаруының үздіксіздігін қамтамасыз ету және олардың тынығуының Қазақстан Республикасының еңбек заңнамасында белгіленген ең аз уақыты ескеріле отырып, жүргізіледі.»;

      8-тармақтың екінші бөлігі мынадай редакцияда жазылсын:

      «Ұзындығы 75 метрден артық өздігінен жүзетін кемелердің немесе 75 метрден артық құрамның жұмысы кезінде кеменің (құрамның) алдыңғы немесе артқы жағында бір мезгілде арқандап байлауды (арқанды шешуді) қамтамасыз ететін қатардағы құрамның саны кемінде екі адамды құрайды.»;

      көрсетілген Талаптарға 1-қосымша осы қаулыға 1-қосымшаға сәйкес жаңа редакцияда жазылсын;

      көрсетілген Талаптар осы қаулыға 2-қосымшаға сәйкес 3-қосымшамен толықтырылсын.

      2. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

*Қазақстан Республикасының*

*Премьер-Министрі                           К.Мәсімов*

Қазақстан Республикасы

Үкіметінің

2014 жылғы 23 сәуірдегі

№ 388 қаулысына

1-қосымша

Кеме экипажының ең аз

құрамына қойылатын

талаптарға

1-қосымша

 **Кеме экипажының ең аз құрамының нормативтері**

|  |  |  |  |  |
| --- | --- | --- | --- | --- |
| Кеме экипажының лауазымдық құрамы | Жалпы сыйымдылығы 500 тіркелімдік тоннаға дейін | Жалпы сыйымдылығы 500-ден артық 3000 тіркелімдік тоннаға дейін | Жалпы сыйымдылығы 3000 тіркелімдік тоннадан артық | Порттық кемелер және салмағы аз кемелер (200 тіркелімдік тоннадан аз) |
| Аut белгісі бар кемелер | Аut белгісі жоқ кемелер | Аut белгісі бар кемелер | Аut белгісі жоқ кемелер | Аut белгісі бар кемелер | Аut белгісі жоқ кемелер | Портта, рейдтік және 20 миль қашықтықта орналасқан панадан жағалау жүзу |
| Жағалаудағы жүзу | Жағалаудағы жүзу | Жүзу ауданы шектелмеген | Жағалаудағы жүзу | Жүзу ауданы шектелмеген | Жағалаудағы жүзу | Жүзу ауданы шектелмеген | Жағалаудағы жүзу |
| 3 ауысымдық | 2 ауысымдық | 3 ауысымдық | 2 ауысымдық | 3 ауысымдық | 3 ауысымдық | 2 ауысымдық | 3 ауысымдық | 3 ауысымдық | 2 ауысымдық | 3 ауысымдық | 3 ауысымдық |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| Капитан | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 |
| Капитанның аға көмекшісі | 1 | 1 | 1 | 1 | 1 | 1 | 1 | 1 | 1 | 1 | 1 | 1 | - |
| Капитанның вахталық көмекшісі | 1 | - | 1 | - | 1 | 1 | - | 1 | 1 | - | 1 | 1 | - |
| Аға механик | 1 | 1 | 1 | 1 | 1 | 1 | 1 | 1 | 1 | 1 | 1 | 1 | - |
| Вахта механигі | 1 | - | 1 | - | 1 | 1 | 1 | 2 | 2 | 1 | 1 | 2 | 1 |
| Палубалық команданың қатардағы құрамы | 3 | 2 | 3 | 2 | 3 | 3 | 2 | 3 | 3 | 2 | 3 | 3 | 1 |
| Машиналық команданың қатардағы құрамы | - | - | - | - | - | - | - | - | - | - | - | 1 | - |
| Барлығы | 8 | 5 | 8 | 5 | 8 | 8 | 6 | 9 | 9 | 6 | 8 | 10 | 3 |

Қазақстан Республикасы

Үкіметінің

2014 жылғы 23 сәуірдегі

№ 388 қаулысына

2-қосымша

Кеме экипажының ең аз

құрамына қойылатын талаптарға

3-қосымша

 **Қазақстан Республикасы Ерекше жағдай туралы куәлік**

Кеме туралы мәліметтер

Кеменің атауы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Шақыру сигналы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Тіркеу порты \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Жалпы сыйымдылығы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ІМО нөмірі \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Порт және кету күні \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Межелі порты және болжамды келу күні \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      Осымен кеменің төменде санамаланған мән-жайларды және

қауіпсіздікті қамтамасыз ету шараларын назарға ала отырып, бортында

кеме экипажының ең аз құрамы туралы куәлікте белгіленгеннен аз

экипажбен рейс жасауы үшін порттан кету құқығы куәландырылады:

      Ерекше жағдай туралы куәлік берілген мән-жайлар:

      Теңізде жүзу қауіпсіздігі және ерекше жағдай туралы куәлік беру

кезеңінде кемені қауіпсіз пайдалану мынадай шаралармен қамтамасыз

етіледі:

      Осы Куәлік 10 жұмыс күннен аспайтын мерзімге берілді және осы

Куәлік қоса берілген Кеме экипажының ең аз құрамы туралы куәліктің

жарамды болуы шартымен 20 \_\_\_ жылғы «\_\_» \_\_\_\_\_\_\_\_ дейін жарамды болады.

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ теңіз портының капитаны берді

      Қолы \_\_\_\_\_\_\_\_\_\_\_\_\_\_\_\_\_ Мөрі

      Беру күні 20 \_\_\_ жылғы «\_\_\_» \_\_\_\_\_\_\_\_\_\_\_

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК